[pic] | KOMISIA EURÓPSKYCH SPOLOČENSTIEV |

Brusel, 12.1.2005

KOM(2005) 2 v konečnom znení

Návrh

NARIADENIA RADY

ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku

(predložená Komisiou)

ODÔVODNENIE

1. Konvergencia informačnej technológie, spotrebiteľskej elektroniky a telekomunikačného priemyslu a nových technológií vytvorila úlohy v zatriedení nových výrobkov, najmä tých, ktoré sú uvedené v kapitolách 84, 85 a 90 Spoločného colného sadzobníka (SCS) a ich colného zaobchádzania.

2. Poslednou úlohou je zatriedenie videomonitorov. Položka 8528 v SCS zahŕňa viac než len televízne prijímače. Je však hlavnou položkou pri videomonitoroch. Zatriedenie mimo tejto položky, napríklad v položkách 8471 a 8531, si vyžaduje, aby boli splnené podmienky podľa objektívnych a kvantitatívnych údajov. Spolu so súčasným trendom v priemysle, buď v IT alebo v spotrebiteľskej elektronike, nie je možné vyrábať viacúčelové monitory tak, aby sa stanovil, podľa jednoduchých technických vlastností, hlavný účel príslušného monitora. To je trend, ktorý poznajú útvary Komisie, väčšina členských štátov a príslušná Európska federácia, EICTA. Väčšina videomonitorov (okrem typu katódového displeja) sú preto zatriedené do položky 8528 pod jedným z kódov, ktoré sa týkajú 14 % colnej sadzby, dokonca aj v tých prípadoch, keď sú monitory dovážané alebo používané s osobnými počítačmi.

3. Colné záväzky Spoločenstva voči WTO súvisia s príslušnými položkami v SCS. Výnimkou bola Dohoda týkajúca sa informačných technológií (ITA). Colné koncesie ITA sú uvedené v prílohe A a B k tejto dohode. ITA zámerom nebolo zahŕňať výrobky pre spotrebiteľské použitie. Text prílohy A a B k tejto dohode skutočne vymedzuje rozsah vykonaných colných koncesií. Príloha A neuvádza videomonitory z položky 8528 21 a príloha B pojednáva len o „monitoroch“ typu CRT a “ zariadeniach typu ploché panelové displeje pre výrobky, ktoré sú uvedené v tejto zmluve“. ITA týmto neposkytuje ekonomické riešenie.

4. V reakcii na túto situáciu a majúc na pamäti rýchlu evolúciu technológií v elektronike a snahu vyhnúť sa prijatiu nariadenia o zatriedení pre všetky konkrétne modely na trhu, Komisia predkladá návrh nariadenia Rady o autonómnom pozastavení ciel (colná sadzba: „bezplatná“) až do 31. decembra 2006 pre určité typy videomonitorov, ktoré patria pod kód KN 8528 21 90 v SCS.

Návrh

NARIADENIA RADY

ktorým sa mení a dopĺňa príloha I k nariadeniu (EHS) č. 2658/87 o colnej a štatistickej nomenklatúre a o Spoločnom colnom sadzobníku

RADA EURÓPSKEJ ÚNIE,

so zreteľom na Zmluvu o založení Európskeho spoločenstva, a najmä na jej článok 26,

so zreteľom na návrh Komisie[1],

keďže:

(1) V kombinovanej nomenklatúre, stanovenej v prílohe I nariadenia Rady (EHS) č. 2658/87 z 23. júla 1987[2], sú príslušné položky vo vzťahu k videomonitorom 8471, 8528 a 8531.

(2) Pre zatriedenie videomonitorov mimo položky 8528 musia byť splnené určité podmienky. Konvergencia informačnej technológie, spotrebiteľskej elektroniky a nových technológií vytvorila situáciu, kde nie je možné určiť pri zatrieďovaní videomonitorov podľa jednoduchých technických vlastností hlavný účel príslušného monitora. Z judikatúry Súdneho dvora Európskych spoločenstiev vyplýva, že zatriedenie nemôže byť založené na skutočnom využití. Správne zatriedenie jednotlivých výrobkov musí byť podľa objektívnych a kvantitatívnych údajov. V súčasnosti nie je možné stanoviť jednoznačné kritériá, ktoré by túto požiadavku spĺňali.

(3) Obchodné údaje ukazujú, že v súčasnosti videomonitory, ktoré používajú plazmový displej alebo displej s tekutými kryštálmi s obrazovkou o rozmeroch 19 palcov alebo menej a s formátom obrazovky 4:3 alebo 5:4 sa používajú najmä ako výstupné jednotky automatického spracovania údajov. Tieto monitory však vedia často reprodukovať video obrazy zo zdroja iného ako je automatické spracovanie údajov a teda nespĺňajú podmienku výhradného použitia týchto prístrojov. Preto, že takéto monitory nie sú zahrnuté v Dohode o obchode s výrobkami informačných technológií[3] známej ako „Information Technology Agreement" (ITA) alebo v Oznámení o jej implementácii, ktoré obe boli Spoločenstvom schválené rozhodnutím Rady 97/359/ES z 24. marca 1997 o odstránení ciel na výrobky informačných technológii[4].

(4) Je v záujme Spoločenstva, aby na určitú dobu úplne pozastavilo autonómne clá Spoločného colného sadzobníka na videomonitory, ktoré používajú plazmové displeje alebo displeje s tekutými kryštálmi s obrazovkou o rozmeroch 19 palcov alebo menej a s formátom obrazovky 4:3 alebo 5:4, ktoré spadajú pod kód KN 8528 21 90. Uplatniteľosť tohto opatrenia by preto mala uplynúť 31. decembra 2006, pokiaľ Rada nerozhodne o jeho predĺžení.

(5) Nariadenie (EHS) č. 2658/87 by preto malo byť primerane zmenené a doplnené.

(6) Keďže zmeny a doplnky k nariadeniu sa majú uplatňovať od toho istého dátumu ako kombinovaná nomenklatúra pre rok 2005 stanovená nariadením Rady (ES) č. 1810/2004, toto nariadenie by malo vstúpiť do účinnosti hneď od 1. januára 2005,

PRIJALA TOTO NARIADENIE:

Článok 1

V kapitole 85 oddiel XVI časť druhá Plán colných poplatkov prílohy I k nariadeniu Rady (EHS) č. 2658/87 sa text v stĺpci 3 pre kód KN 8528 21 90 nahrádza takto

„ 14(*)

___________

(*) Colné poplatky autonómne pozastavené až do 31. decembra 2006 na videomonitory s obrazovkou o rozmeroch 19 palcov alebo menej a s formátom obrazovky 4:3 alebo 5:4 (kódy TARICu 8528 21 90 30)“.

Článok 2

Toto nariadenie nadobúda účinnosť dňom jeho uverejnenia v Úradnom vestníku Európskej únie.

Uplatňuje sa od 1. januára 2005.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli

Za Radu

predseda

FINANCIAL STATEMENT |

DATE: |

1. | BUDGET HEADING: Chapter 12 Article 120 |

2. | TITLE: Proposal for a Council Regulation amending Annex I to Regulation (EEC) No 2658/87 on the tariff and statistical nomenclature and on the Common Customs Tariff |

3. | LEGAL BASIS: Article 26 of the EC Treaty |

4. | AIMS: Autonomous exemption for a limited period (until 31.12.2006) from duties for certain video monitors products falling within CN code 8528 21 90. |

5. | FINANCIAL IMPLICATIONS: It is very difficult to estimate the loss of own resources involved. Firstly, precise statistics are not available on the imports of this kind of products given than many are currently being misclassified in headings which are subject to a duty free treatment. Nevertheless, judging by the information provided by EICTA, and not taking account of any tariff preferences granted to certain trade partners, the loss of own resources involved may be estimated to be a total of 1 BEURO, of which 800 MEURO relate to those monitors which are actually imported with or used after importation with personal computers. |

6. | FRAUD-PREVENTION MEASURES: Application of the normal measures under the Community Customs Code. |

[1] Ú. v. EÚ C

[2] Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1810/2004 (Ú. v. EÚ L 327, 30.10.2004, s.1).

[3] Ú. v. ES L 155, 12.6.1997, s. 3.

[4] Ú. v. ES L 155, 12.6.1997, s. 1.